open-index/open-wikipedia-markdown huggingface dataset:
Bellatheta

***Bellatheta*** er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae).

## Utseende
Nokså små (ca. 4 millimeter), slanke, fint hårete, brunlige kortvinger. Framføttene har fire ledd, mellom- og bakføttene fem.
 
## Levevis
Som andre kortvinger er de rovdyr som lever av andre små leddyr. Denne slekten lever på havstrender.

## Utbredelse
Slekten er utbredt i Nord-Amerika og Asia.

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien småkortvinger (Aleocharinae) Fleming, 1821
****** Stammen Athetini Casey, 1910
******* Slekten ***Bellatheta*** Roubal, 1928
### Liste over artene

* *[[Bellatheta albimontis]]* Assing, 2015
* *[[Bellatheta altireptans]]* (Pace, 1991)
* *[[Bellatheta amota]]* (Pace, 2009)
* *[[Bellatheta anmashanicola]]* (Pace, 2009)
* *[[Bellatheta aragonica]]* (Assing, 2003)
* *[[Bellatheta bellicosa]]* (Pace, 2004)
* *[[Bellatheta besucheti]]* (Pace, 1982)
* *[[Bellatheta chinensis]]* (Pace, 1993)
* *[[Bellatheta coiffaiti]]* (Pace, 1984)
* *[[Bellatheta diacangica]]* Assing, 2011
* *[[Bellatheta fatrica]]* (Roubal, 1928)
* *[[Bellatheta franzi]]* (Pace, 1982)
* *[[Bellatheta gansuica]]* (Assing, 2005)
* *[[Bellatheta granulosa]]* (Pace, 2004)
* *[[Bellatheta hanoiensis]]* (Pace, 2001)
* *[[Bellatheta hartmanni]]* (Pace, 2006)
* *[[Bellatheta huamontis]]* Pace, 2011
* *[[Bellatheta idana]]* Assing, 2015
* *[[Bellatheta kappi]]* (Assing, 2002)
* *[[Bellatheta karnaliensis]]* Pace, 2015
* *[[Bellatheta kashmirensis]]* (Pace, 1985)
* *[[Bellatheta khustupica]]* Assing, 2019
* *[[Bellatheta kuanshanensis]]* (Pace, 1995)
* *[[Bellatheta manasluensis]]* (Assing, 2002)
* *[[Bellatheta martensiana]]* (Pace, 1987)
* *[[Bellatheta microptera]]* (Lohse, 1990)
* *[[Bellatheta mongolica]]* (Pace, 1986)
* *[[Bellatheta newart]]* Pace, 2013
* *[[Bellatheta pahangensis]]* (Cameron, 1936)
* *[[Bellatheta palata]]* (G. Benick, 1970)
* *[[Bellatheta pingtungensis]]* (Pace, 1995)
* *[[Bellatheta pretiosa]]* (Pace, 1985)
* *[[Bellatheta renominata]]* (Likovský, 1984)
* *[[Bellatheta rosai]]* (Pace, 1978)
* *[[Bellatheta ruficollis]]* Pace, 2011
* *[[Bellatheta shavrini]]* (Pace, 1998)
* *[[Bellatheta simikotensis]]* (Pace, 2006)
* *[[Bellatheta thakur]]* (Pace, 1991)
* *[[Bellatheta tibetana]]* Pace, 2011
* *[[Bellatheta turkmenistana]]* (Pace, 2008)
* *[[Bellatheta yunnanensis]]* Pace, 2011
* *[[Bellatheta zoiai]]* (Pace, 1986)

## Eksterne lenker
*
Perlinctus

***Perlinctus*** er en slekt av biller som hører til familien kortvinger. Denne gruppen lever i et tett samliv med termitter.

## Utseende
Disse kortvingene har et svært særpreget utseende og ligner overflatisk sterkt på termittene de lever sammen med. Bakkroppen er kraftig oppsvulmet, mens pronotum og dekkvinger er reduserte. Dekkvingene har blitt skjøvet framover av den oppsvulmede bakkroppen slik at de nærmest står loddrett. Noen arter har også pølseaktige utvekster på bakkroppen som imiterer termittenes antenner og bein (disse billene kan etterligne termitter "bak-frem", slik at bakkroppen ligner termittens hode).

## Levevis
Disse billene lever sammen med termitter i familien Termitidae, underfamilien Nasutitermitinae i tuene deres, og er tett knyttet til disse. Det særpregede utseende betyr trolig at de blir godtatt av termittene, da de ligne på nymfestadiene til termittene.

## Utbredelse
Slekten er utbredt i Sør-Amerika (Brasil).

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien **[[småkortvinger]], [[Aleocharinae]]**
****** Stammen **[[Corotocini]]** Fenyes, 1918
******* Understammen *[[Termitoiceina]]*
******** Slekten ***Perlinctus*** Silvestri, 1946
********* *[[Perlinctus foveicollis]]* Seevers, 1957
********* *[[Perlinctus quaesitus]]* Silvestri, 1946

## Referanser




## Kilder
* Christopher Taylor (2012) Catalogue of Organisms - The Corotocini in their Gut-Swollen Glory. http://coo.fieldofscience.com/2012/04/corotocini-in-their-gut-swollen-glory.html

## Eksterne lenker
*
Holisomimus

***Holisomimus*** er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae).

## Utseende
Små, brunlige, forholdsvis brede kortvinger. Antennene er forholdsvis korte, hodet kort, bredt og firkantet med små fasettøyne. Pronotum er mye bredere enn langt, bakkanten er buet utbuktet. Dekkvingene er ganske korte, knapt lengre enn pronotum, bakkanten litt innbuktet innenfor bakhjørnene.

## Utbredelse
Slekten er kjent fra Singapore og Mauritius.

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien småkortvinger (Aleocharinae) Fleming, 1821
****** Stammen Homalotini Heer, 1839
******* Slekten ***Holisomimus*** Cameron, 1920
******** *[[Holisomimus cingulatus]]* (Cameron, 1918)
******** *[[Holisomimus gomyi]]* Lecoq, 1990
******** *[[Holisomimus parvus]]* (Cameron, 1918)

## Kilder

## Eksterne lenker
*
Dabrosoma

***Dabrosoma*** er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae). De er spesialiserte på å leve sammen med maur.

## Utseende
Små (3-4 millimeter), avlange, matt brunlige kortvinger. Hodet er lite, rundet med små fasettøyne. Pronotum er nær dobbelt så bredt som langt, betydelig innbuktet innefor bakhjørnene slik at disse stikker spisst fram. Dekkvingene er ganske korte.

## Levevis
Artene er knyttet til sosiale insekter (maur eller termitter).

## Utbredelse
Slekten er utbredt i Australia.

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien småkortvinger (Aleocharinae) Fleming, 1821
****** Stammen Lomechusini 
******* Slekten ***Dabrosoma*** Lea, 1910
******** *[[Dabrosoma pubescens]]* Lea, 1910
******** *[[Dabrosoma subopacum]]* Oke, 1933

## Referanser


## Eksterne lenker
* Atlas of Living Australia - *Dabra* https://bie.ala.org.au/species/urn:lsid:biodiversity.org.au:afd.taxon:63838688-fbbb-4f41-901e-3fe24efce570
*
Gnathusa

***Gennadota*** er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae). Det er beskrevet  arter, to av dem er funnet i Norge.

## Utseende
Små (ca. 3 millimeter), avlangt spoleformede, brunlige kortvinger. Hodet er en del smalere enn pronotum som igjen er noe smalere enn dekkvingene.

## Levevis
I alle fall noen av artene kan finnes under barken på døde trær og ved skader på trær der sevje flyter ut.

## Utbredelse
Slekten er utbredt i Nord-Amerika, mest i den nordlige delen.

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien småkortvinger (Aleocharinae) Fleming, 1821
****** Stammen Oxypodini Thomson, 1859
******* Slekten ***Gnathusa*** Fenyes, 1910
******** *[[Gnathusa alfacaribou]]* Klimaszewski & Langor, 2011
******** *[[Gnathusa caribou]]* Lohse, 1990
******** *[[Gnathusa eva]]* Fenyes, 1910
******** *[[Gnathusa grandiceps]]* (Casey, 1911)
******** *[[Gnathusa tenuicornis]]* Fenyes, 1921

## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.

## Eksterne lenker
*
Hommelvikbrua

**Hommelvikbrua** er en stålplatebro på E6 i Malvik kommune i Trøndelag. Brua krysser elva Homla, er 201 meter lang og lengste spenn er 50 meter.

## Nye Hommelvikbrua
I forbindelse med en framtidig utbygging av en 4-felts E6 mellom Ranheim og Værnes er det foreslått å bygge to nye parallelle Hommelvikbruer som skal erstatte den nåværende brua.

## Se også
*Liste over broer i Norge
*Liste over broer i Norge etter lengde

## Referanser
Himalayoligus

***Himalayoligus*** (Byrrhoidea) er en slekt av pillebiller.

## Utseende
Små til middelsstore (1&ndash;10&nbsp;mm), ovale biller, kroppen er nokså sterkt hvelvet. På farge er de gjerne grå/brun/svarte, ofte med metallglans. Oversiden er gjerne fint hårete. Mange har oversiden dekket av fine, lyse skjell eller fløyelsaktig bestøvning. **Hodet** er lite, nedbøyd og vanligvis ikke synlig ovenfra. Det kan felles inn i en grop i forbrystet. Fasettøynene er temmelig små og ovale. Antennene er nokså korte, 11-leddete, svakt kølleformede. **Brystskjoldet** (pronotum) er bredere enn langt, nokså hvelvet, med tydelig avsatte sidekanter. **Dekkvingene** er nokså korte og brede, hvelvede, med eller uten punktstriper. **Beina** er korte, føttene kan felles inn i en fure på leggen og hele beina kan felles inn i furer på undersiden, slik at kroppsformen blir helt glatt. **Larvene** er C-formede, halvmåneformede eller sylindriske.

## Levevis
Både voksne og larver lever av stort sett av mose, selv om enkelte arter også kan finnes på lav og urter. De voksne beiter på overflaten av moseteppet, mens larvene stort sett lager tunneler nede i mosen. De fleste er nattaktive. Pillebillene finnes ganske høyt til fjells og er en av de tallrikeste bilegruppene i høyfjellet.

## Utbredelse
Slekten er utbredt i fjellområdene i Himalaya.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien pillebiller, Byrrhoidea
**** Familien pillebiller, Byrrhidae
***** Underfamilien hårpillebiller, Byrrhinae
****** Stammen Simplocariini
******* Slekten ***Himalayoligus*** Fabbri, 2002
******** *[[Himalayoligus ahrensi]]* Jaeger & Puetz, 2003
******** *[[Himalayoligus daccordii]]* Fabbri, 2002
******** *[[Himalayoligus franzi]]* Jaeger & Puetz, 2003
******** *[[Himalayoligus gunnari]]* Jäger & Pütz, 2003
******** *[[Himalayoligus hartmanni]]* Jaeger & Puetz, 2003
******** *[[Himalayoligus letelaensis]]* Jaeger & Puetz, 2003
******** *[[Himalayoligus nepalensis]]* Jaeger & Puetz, 2003
******** *[[Himalayoligus notabilis]]* Jaeger & Puetz, 2003
******** *[[Himalayoligus similis]]* Jaeger & Puetz, 2003
******** *[[Himalayoligus telbrungensis]]* Jaeger & Puetz, 2003

## Referanser




## Litteratur
* Hansen, Victor.; Larsson, Sv. G. 1973 (2. utgave). *Biller X. Blødvinger, klannere m. m.: (Malacodermata, Fossipedes, Marcrodactylia og Brachymera)* Danmarks Fauna 44. 344 sider. ISBN 8712166936
* Silfverberg, H. 1992. *Enumeratio Coleopterorum Fennoscandiae, Daniae et Baltiae*. (Liste over Nordens biller). Helsinki.

## Eksterne lenker
*
Constantin Pecqueur

**Constantin Pecqueur** (født 28. oktober 1801 i Arleux eller kanskje Douai i Frankrike, død  17. desember 1887 i Taverny) var en fransk sosialist.
## Biografi
Constantin Pecqueur var sterkt påvirket av Henri de Saint-Simon, men med en grundigere økonomisk utdannelse enn ham. Pecqueur stod for en sterkt  religiøst farget sosialisme. Han anså moralsk fornyelse som en forutsetning for sosialismens gjennomførelse. Hans hovedarbeide er *Économie sociale des intérêts du commerce* (3 bind, 1839)

Sørlig mellom 1842 og 1844 publiserte Pecqueur innflytelsesrike skrifter som behandlet den historiske materialisme, og gikk inn for en statsdirigert kollektivistisk næringslivsform. Karl Marx hadde lest Pecqueur. Det er uklart i hvilen utstrekning disse skrifter influerte Marx' tenkning.

Pecqueur gikk dessuten inn for en form for europeisk enhet. I denne utgjorde en koordinert og felles økonomisk politikk bare ett aspekt av flere. Han anså det som vesentlig at pressen, utdannelsesvesenet og sosiale foreingeer skulle stilles i fredens tjeneste, og gikk også inn for internasjonale kongresser mellom statene på alle politiske områder. 
## Publikasjoner
* *L’Économie sociale : des intérêts du commerce, de l’agriculture, de l’industrie et de la civilisation en général, sous l’influence des applications de la vapeur*, Paris, Desessart, 1839, 2 volumes (réédition numérique : Thomson Gale, 2005)
* *Théorie nouvelle d’Économie sociale et politique ou Études sur l'organisation des sociétés*, Paris. Capelle Libraire-Éditeur, 1842

## Litteratur
* Marceau Pivert: *Les théories économiques et sociales de Constantin Pecqueur*, DES, université de Paris, vers 1920
* G. Lichtheim: *The Origins of Socialism.* London, 1969.
* A. Zouaoui, A.: *Socialisme et Internationalisme: Constantin Pecqueur.* Geneva, 1964.

## Referanser

## Kilder
* *[[Svensk uppslagsbok]]*. Malmö 1937.
28. serierunde i Eliteserien 2022

**28. serierunde i [[Eliteserien i fotball for menn 2022]]** startet lørdag 29. oktober kl. 18:00 med to kamper og avsluttet søndag 30. oktober kl. 19:00 med oppgjøret mellom  og  på SR-Bank Arena i Stavanger.

## Kampfakta

















## Referanser
Pantheon (bille)

***Pantheon*** er slekt av biller. Den systematiske plasseringen av denne slekten synes noe usikker.

## Utseende
Middelsstore, avlangt ovale og nokså flate, blanke, gulbrune til svarte hårbiller, gjerne med fargetegnimger. Antennene er lange og tynne.

## Levevis
Larvene lever gjerne i kalde bekker.

## Utbredelse
Slekten er utbredt på Madagaskar.

## Systematisk innedling

* Ordenen biller, Coleoptera
** Underordenen Polyphaga
*** Overfamilien hår- og dvergbiller, Eucinetoidea (=Scirtoidea)
**** Familien hårbiller, Scirtidae (=Elodidae, Helodidae)
***** Underfamilien Scirtinae (=Cyphoninae)
****** Slekten ***Pantheon*** Pic, 1918 
******* *[[Pantheon heroicum]]* Pic, 1918

## Referanser




## Kilder
* Lawrence, J.F., Hastings, A.M., Dallwitz, M.J., Paine, T.A., Zurcher, E.J. Elateriformia (Coleoptera). http://delta-intkey.com/elateria/www/scir.htm

## Eksterne lenker
*
Yemi Alade

**Yemi Eberechi Alade** (født 13. mars 1989) er en nigeriansk sanger, låtskriver, skuespiller og aktivist.
## Biografi
Hun vant talentshowet *Peak Talent Show* i 2009, og ble signert av Effyzzie Music Group, og hadde en stor hit med «Johnny» i 2014, og har siden blitt regnet som en av Afrikas største musikkstjerner. Etter utgivelsen av albumene *[[King of Queens (album)|King of Queens]]* i 2014 og *[[Mama Africa (Yemi Alade)|Mama Africa]]* i 2016 har hun holdt flere internasjonale turneer.

Alade har per 2022 utgitt fire musikkalbum; det første, *King of Queens*, kom i 2014, og ble nominert til årets album i Nigeria Entertainment Awards 2015 (hvor Alade også ble kåra til årets kvinnelige artist) og The Headies 2015 (hvor hun også vant prisen for *Hip Hop World Revelation of the Year*). Det andre albumet, *Mama Africa*, ble utgitt i 2016, og vant kategorien *World Beat Album* under Independent Music Awards 2016.

Hun vant prisene for årets kvinnelige artist under MTV African Music Awards både i 2015 og 2016, og ble dermed den første til å vinne i denne kategorien to år på rad. Hun er også den andre nigerianske artisten (og den første kvinnelige) til å få 100 millioner visninger på én YouTube-video («Johnny»), etter Davido, og den første kvinnelige nigerianske artisten til å få én million visninger på under ett døgn.

Alade synger på engelsk, ibo, nigeriansk pidgin, joruba, fransk, swahili og portugisisk. Faren hennes er joruba og mora ibo.

9. juni 2020 ble Alade kunngjort som én av artistene som skulle framføre under det virtuelle arrangementet *[[Global Goal: Unite for Our Future]]* under koronapandemien, sammen med blant andre Miley Cyrus, Shakira, J Balvin, Jennifer Hudson, Coldplay, Usher og Justin Bieber. Arrangementet fant sted 27. juni 2020. I 2020 spilte hun også i den Beyoncé-regisserte filmen *[[Black Is King]]*, samt en mindre rolle i den nigerianske komedien *[[Omo Ghetto: The Saga]]*.

## Referanser




## Eksterne lenker
* 
* 
*
Ning (musikkteaterensemble)

**Ning** (1997–2015) var et ensemble som fokuserte på fysiske, teatrale og visuelle aspekter ved musikalsk framføring . Ensemblet produserte en rekke sceniske verk, ofte med utgangspunkt i samtidsmusikk, i samarbeid med komponister, skuespillere, koreografer og regissører. Ensemblet ble startet av musikerne Erik Schwensen Dæhlin, Lise Giæver, Hege Hov, Tora Ferner Lange og Amund Sjølie Sveen i 1997, da alle var studenter ved Musikkonservatoriet i Tromsø. Ulike konstellasjoner av medlemmer har variert, blant annet har Maja Bugge og Rasmus Jørgensen vært faste medlemmer i perioder. Ensemblet var særlig opptatt av forbindelser mellom lyd, rom og performative uttrykk. Sentralt i arbeidet stod "musikernes skapende rolle i interdisiplinært samarbeid". 

Ensemblet har turnert med en rekke ulike produksjoner, og blant annet gjestet ULTIMA Oslo Contemporary Music Festival, Festspillene i Nord-Norge, BIT Teatergarasjen, Spor-festivalen i Århus, Göteborgs Dans- og Teaterfestival, Litteratursymposiet i Odda og Nordic Music Days. Flere av prosjektene har hatt premiere på Black Box teater i Oslo.

## Referanser
Pierre Henri Leroux

**Pierre-Henri Leroux** (1797–1871) var en fransk filosof og publisist.

## Biografi
Pierre Leroux etablerte i 1824, sammen med Paul-François Dubois, den liberale ukeavisen *Le globe*, som i 1831 ble organ for saintsimonismen. Leroux tok senere avstand fra bevegelsen på grunn av uvilje mot Barthélemy Prosper Enfantins idéer om «fri kjærlighet». I årene etter 1832 redigerte han *Revue encyclopédique*, sammen med Hippolyte Carnot. I årene 1838–1843 jobbet han med (det ufullendte) åttebindsverket «Encyclopédie nouvelle», sammen med Jean Reynaud. I 1841 startet han utgivelsen av «Revue indépendante», sammen med George Sand og Louis Viardot). I 1843 etablerte Leroux et assosiasjonstrykkeri i Boussac, som fra 1845 utga  «Revue sociale». Han ble i 1848 valgt til den konstituerende og i 1849 i legislative forsamling, der han tilhørte ytterste venstre. Etter å ha blitt landforvist etter statskuppet 2. desember 1851, bodde han en tid på Jersey som bonde. I 1869 vendte han tilbake til Frankrike.
 
I svenske *Nordisk Familjebok* vurderes hans virke slik: 
:«Leroux var mer en grublende idealist enn en revolusjonær. Hans tankestruktur er en uordnet blanding av filosofisk panteisme og eldre religiøse tradisjoner (fra buddhisme, kristendom osv.). Innen nasjonaløkonomien var synspunktene hans vaklende. Han ønsket ikke avskaffelse av familien og eiendomsretten, men han forfektet en ny, «sosialisme» eller sosialistisk samfunnsorganisering som kunne tillate individets uhemmede utvikling.»

Pierre Leroux ble ansett som leder av den «humanitære» skole og hadde en tid mange disipler (som Félicité de Lamennais og George Sand). Blant hans arbeider kan nevnes *Réfutation de l'éclectisme* (1839), *De l'humanité, de son principe et de son avenir* (2 bind, 1810; 2. opplag 1845) og det sosialfilosofiske diktet *La grève de Samarez* (1864).

## Referanser


## Litteratur
* J. Maîtron (ed. by), *Dictionnaire biographique du mouvement ouvrier français. Première partie: 1789-1864* (Paris, 1964): t. II, pp.&nbsp;501–503.
* Jack Bakunin, *Pierre Leroux and the birth of democratic socialism, 1797-1848* (New York, 1976)
* Jacques Viard, *Pierre Leroux et les socialistes européens* (Arles, 1982)
* Armelle Le Bras-Chopard, *De l'égalité dans la différence : le socialisme de Pierre Leroux* (Paris, 1986)
* Marisa Forcina, *I diritti dell’esistente. La filosofia della “Encyclopédie nouvelle” (1833-1847)* (Lecce, 1987)
* Barbel Kuhn, *Pierre Leroux: Sozialismus zwischen analytischer Gesellschaftskritik und sozialphilosophischer Synthese: ein Beitrag zur methodischen Erforschung des vormarxistischen Sozialismus* (Frankfurt am Main, 1988)
* Miguel Abensour, *Le Procès des maîtres rêveurs* (Paris, 2000)
* Bruno Viard, *Pierre Leroux, penseur de l’humanité* (Aix-en-Provence, 2009)
* Andrea Lanza, *All'abolizione del proletariato! Il discorso socialista fraternitario. Parigi 1839-1847* (Milano, 2010)

## Kilder
*
Mifunes siste sang

***Mifunes siste sang*** (originaltittel: *Mifunes sidste sang*) er en dansk romantisk dramakomedie fra 1999 regissert av Søren Kragh-Jacobsen. Filmen er den tredje dogmefilmen laget etter Dogme 95-reglene som Lars von Trier og Thomas Vinterberg etablerte i 1995. Anders W. Berthelsen spiller rollen som Kresten, som får hjelp av Liva, en prostituert spilt av Iben Hjejle, til å ta hånd om familiegården han har arvet.

Under filmfestivalen i Berlin i 1999 fikk filmen Sølvbjørnen - juryens spesialpris samt leserprisen fra Berliner Morgenposts lesere, mens Iben Hjejle fikk hederlig omtale. Jesper Asholt vant pris for beste mannlige birolle under både Bodilprisen og Robertprisen i 2000. Filmen vant Nordisk Amanda under Amandaprisen 1999 og vant også publikumsprisen under den norske filmfestivalen i Haugesund samme år.

## Handling
Kresten valgtet å flytte fra foreldrenes gård på Lolland, en avsidesliggende liten dansk øy, til København for å fortsette sin egen karriere. Men etter at faren hans dør, må Kresdten flytte tilbake til gården - hvor det ikke har skjedd noe særlig etter at han hadde reist. Han legger ut en annonse i lokalavisen, for å få hjelp til å drive gården videre - og ta vare på broren sin.

Den prostituerte Liva tar snart på seg denne stillingen, i forsøk på å komme seg vekk fra hennes tidligere liv. Men å rømme fra fortiden sin viser seg snart å være mye vanskeligere enn de først hadde trodd.

## Skuespillere
* Iben Hjejle: Liva
* Anders W. Berthelsen: Kresten
* Jesper Asholt: Rud
* Emil Tarding: Bjarke Psilander
* Anders Hove: Gerner
* Sofie Gråbøl: Claire
* Paprika Steen: Pernille
* Susanne Storm: Hanne

## Referanser


## Eksterne lenker
*
Crisostomo A. Yalung

**Crisostomo A. Yalung** (født 3. desember 1953 i Angeles City i Pampanga på Filippinene) er emeritert biskop av Antipolo.

## Liv og virke
### Prest
Crisostomo A. Yalung ble presteviet den 23. juni 1979.

### Hjelpebiskop i Manila
Pave Johannes Paul II utnevnte ham den 25. mars 1994 til hjelpebiskop i Manila og titulærbiskop av Ficus. Erkebiskopen av Manila, Jaime Lachica Sin, bispeviet ham den 31. mai samme år; medkonsekrerende var Oscar V. Cruz, erkebiskop av Lingayen-Dagupan, og Paciano Basilio Aniceto,erkebiskop av San Fernando.

### Biskop av Antipolo
Den 18. oktober 2001 ble han utnevnt til biskop av Antipolo øst for Metro-Manila. I løpet av sin korte tid der opprettet han over ti menigheter og kvasimenigheter. Hans virke ble avbrutt da det utbrøt en skandale, som fikk ham til å be paven om avskjed den 19. oktober 2002. Det var kommet frem at han samme år var blitt far til et barn. Han fratrådte bispeembedet der den 7. desember 2002, og flyttet til USA.

## Episkopalgenealogi
Hans episkopalgenealogi er:

* Kardinal Scipione Rebiba (1504–1577)
* Kardinal Giulio Antonio Santorio (1532–1602) *bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Erkebiskop Enrico Enríquez (1701–1756) *1743
* Erkebiskop Manuel Quintano Bonifaz (1698–1774) *1749
* Kardinal Buenaventura Córdoba Espinosa de la Cerda (1724–1777) *1761
* Kardinal Giuseppe Maria Doria Pamphilj (1751–1816) *1785
* Pave Pius VIII (1761-1830) *1816
* Pave Pius IX (1792-1878) *1827
* Kardinal Gustav Adolf von Hohenlohe-Schillingsfürst (1823–1896) *1857
* Erkebiskop Salvatore Magnasco (1806–1892) *1868
* Kardinal Gaetano Alimonda (1818–1991) *1877
* Kardinal Giovanni Cagliero (1838–1926) *1884
* Erkebiskop Guglielmo Piani (1875–1956) *1922
* Erkebiskop José Maria Diosomito Cuenco (1885-1972) *1942
* Biskop Antonio Floro Frondosa (1909-1993) *1952 
* Kardinal Jaime Lachica Sin (1928-2005) *1967
* Biskop *Crisostomo A. Yalung* (1953-) *1994

## Referanser
Sommerhytta

***Sommerhytta*** er en norsk realityserie som er produsert av Strix, og sendes på TV 2 og TV 2 Play. Serien hadde premiere den 2. januar 2017. Fra og med 2023 er Cathrine Fossum programleder.

I 2024 lanserte TV2 konseptet *[[Fjellhytta]]*, et likt konsept som *Sommerhytta* – men på fjellet.

## Dommere
* Sesong 1– : Lars Fossum (snekkerdommer)
* Sesong 1– : Aina Sollie Steen (interiørdommer)
* Sesong 1–7: Finn Schjøll (hagedommer)
* Sesong 8– : Espen Skarphagen (hagedommer)

## Sesongoversikt

## Se også
* *[[Fjellhytta]]*

## Referanser


## Eksterne lenker
* 
*
Juha (film)

***Juha*** er en finsk sort-hvitt stumfilm fra 1999 regissert av Aki Kaurismäki.

Filmen er basert på en roman av Juhani Aho fra 1911. Sakari Kuosmanen og Kati Outinen spiller rollene som paret Juha og Marja som bor i de finske skoger. Handlingen følger trekant-dramaet som utspiller seg når Shemeikka, spilt av André Wilms, kommer fra byen til bygda hvor de bor, og Marja forlater Juha til fordel for Shemeikka.

Filmen ble nominert til nordisk Amanda under Amandaprisen 1999.

## Handling
Marja er en bondekvinne gift med sin eldre ektemann Juha. De lever et veldig enkelt liv på landsbygda, og tilbringer mesteparten av tiden sin med å drive jordbruk og stelle for husdyrene sine. Marjas verden blir imidlertid snudd på hodet når Shemeikka kommer på besøk til ekteparet, og ber dem om hjelp med den ødelagte sportsbilen sin. Han ser også etter et sted å overnatte for natten.

Samtidig som Juha jobber med å reparere bilen hans, forsøker Shemeikka å lokke Marja til å forlate Juha og heller bli med ham til storbyen. En nølende Marja vil først ikke forlate ektemannen sin, men gir etter for fristelsene etter å ha drømt om et fantastisk nytt liv i storbyen. Shemeikka og Marja reiser snart videre til byen sammen. Men Marjas drømmer blir raskt til et mareritt, etter at Shemeikka tvangsprostituerer henne i et bordell.

## Skuespillere
* Sakari Kuosmanen - Juha
* Kati Outinen - Marja
* André Wilms - Shemeikka
* Markku Peltola - Sjåfør
* Elina Salo - Shemeikkas søster
* Ona Kamu - Shemeikkas kvinne
* Outi Mäenpää - Shemeikkas kvinne
* Tuire Tuomisto - Shemeikkas kvinne
* Esko Nikkari - Politimester

## Referanser


## Eksterne lenker
*
Hugaviktunnelen

**Hugaviktunnelen** er en 1800 meter lang veitunnel på Europavei 16 i Vang i Valdres. Den åpnet for trafikk 18. november 2022 og erstattet en krevende strekning (smal, svingete og rasutsatt) gjennom Kvamskleiva og Kvamskleivtunnelen fra 1950. Arbeidet begynte i november 2020 og ble avsluttet i november 2022, 3 måneder før planlagt. Anlegget omfattet i alt 5,4 km vei.

## Referanser


## Se også

* Veitunneler i Norge
* Liste over veitunneler i Norge

## Eksterne lenker
* NVDB [veikart](https://vegkart.atlas.vegvesen.no/#kartlag:geodata/@160233,6795767,12/hva:!(id~67)(id~581)~/valgt:1016366401:67/vegsystemreferanse:71817.277:6462963.587)
Dansinn

***Dansinn *** er en islandsk dramafilm fra 1998 regissert av Ágúst Guðmundsson. Filmen er basert på novellen *Her skal danses* av William Heinesen fra 1980.

Filmen ble nominert i klassen nordisk Amanda under Amandaprisen 1999.

## Skuespillere
* Gunnar Helgason – Pétur
* Baldur T. Hreinsson – Ívar
* Pálína Jónsdóttir – Sirsa
* Dofri Hermannsson – Haraldur
* Gísli Halldórsson – Nikulás
* Kristina Sundar Hansen – Anna Linda
* Saga Jónsdóttir – Salmóma
* Arnar Jónsson – Djákni
* Magnús Ólafsson – Sýslumaður
* Benedikt Erlingsson – Hólófernes

## Referanser


## Eksterne lenker
*
Bryllupet (norsk film)

***Bryllupet *** er en norsk dramafilm fra 2000 regissert av Leidulv Risan. Mads Ousdal spiller hovedrollen som Tom, som forelsker seg i Samira (Susan Badrkhan), som har en iransk familie som forventer hun velger en muslimsk ektemann.

Filmen ble produsert av NRK og ble i utgangspunktet laget som en av episodene i TV-serien *[[Fire høytider]]*. Etter innspillingen av TV-serien var avsluttet, bestemte regissør Risan og Oddvar Bull Tuhus, produsent og dramasjef for NRK, å spille inn ekstra scener og lage en filmversjon av historien. Filmen ble vist på Prix Europa og filmfestivalen i Berlin og hadde norsk kinopremiere 14. april 2000. TV-serien med den opprinnelige episoden hadde premiere i november 2000. Under Amandaprisen 2000 ble Mads Ousdal kåret til årets debutant, blant annet for *Bryllupet*, og ble i tillegg nominert i klassen beste mannlige skuespiller for filmen.

## Handling
Historien følger den unge biokjemi-studenten Tom, som etter hvert forelsker seg i en annen student, den irakisk-fødte Samira. Men dette fører snart til en rekke personlige problemer, forårsaket av kultur-konflikt og tradisjoner.

Samiras bror Ohmar er også god venn av Tom. Både Samira og Ohmar har vokst opp i Norge. Men foreldrene deres forventer likevel at begge barna deres skal innordne seg etter den samme kulturen som de selv. 

## Skuespillere
* Mads Ousdal som Tom
* Susan Badrkhan som Samira
* Benaissa Ahssin som Ohmar
* Samir Ibrahim Zedan
* Namaa Alward
* Cecilie Mosli
* Jan Ø. Wiig
* Birgitte Victoria Svendsen

## Referanser


## Eksterne lenker
*
Bryllupet

**Bryllupet** kan referere til
* Et bryllup
* Bryllupet (norsk film), norsk film fra 2000
* Bryllupet (russisk film), russisk film fra 2000
* Bryllupet (skuespill), skuespill av Anton Tsjekhov
Jules Vinçard

**Louis Edmé Jean Baptiste Vinçard**, kalt **Vinçard aîné** eller **Jules Vinçard** (født 12. thermidor an IV - 30. juli 1796 - i Paris, død etter 1878 i  Saint-Maur-des-Fossés) var en håndverksprodusent av lineære mål,  chansonnier, goguettier, og disippel av og propagandist for saintsimonianismen. Han var redaktør av avisen *La Ruche populaire*. 
## Biografi
Han bodde i en tid i Saint-Maur-des-Fossés (Seine).

Forfatteren og journalisten Pierre Vinçard, som han somstundes forveksles med, var hans nevø.

Han var en svært aktig goguettier og var i særdeleshet med i goguettene *Lice chansonnière*, *l'Enfer* og *le Lycée*.

## Memoarer
* Jules Vinçard *[http://gallica.bnf.fr/ark:/12148/bpt6k114966n Mémoires épisodiques d'un vieux chansonnier saint-simonien]* E. Dentu éditeur, Paris 1878.
## Referanser


## Eksterne lenker
* Jules Vinçard hos data.bnf.fr
Jacqueline Lustig

**Jacqueline Lustig** (født 1968) er en argentinsk skuespiller.

Hun spilte i den norsk-italienske filmkomedien *[[S.O.S. (film)|S.O.S.]]* fra 1999, regissert av Thomas Robsahm. For rollen ble hun nominert til Amandaprisen 2000 i klassen beste kvinnelige skuespiller.

## Referanser


## Eksterne lenker
*
Madsøybrua

**Madsøybrua** er en stålplatebro på Fylkesvei 7132 mellom øyene Madsøya og Leka i Leka kommune i Trøndelag. Brua krysser sundet Frøviksundet, er 132 meter lang og lengste spenn er 50 meter.

## Se også
*Liste over broer i Norge
*Liste over broer i Norge etter lengde

## Referanser
Femi Kuti

**Femi Kuti** (født **Olufemi Anikulapo Kuti** 16. juni 1962 i London, Storbritannia) er en saksofonist av nigeriansk avstamning, født i London, Storbritannia, og oppvokst i Lagos, Nigeria. Han er sønn av Fela Kuti og bror av Seun Kuti. Alle tre er knyttet til genren afrobeat. Femi Kuti deler med sin far også et sosialt engasjement og har vært en UNICEF Goodwill Ambassador siden 2002. Bestemoren hans på farssiden, Funmilayo Ransome-Kuti, var også politisk aktiv, og ble drept av nigerianske soldater i 1978.

Femi Kuti ble med i farens band Egypt 80 i 1978 hvor han spilte saksofon og keyboards i åtte år. Han dannet deretter bandet Positive Force. Hans individuelle platedebut kom i 1995. Han har vært nominert til Grammy fire ganger i kategorien for world music.

Femi Kuti samarbeidet en periode med rockebandet Jane’s Addiction, og turnerte med dem i USA.

## Album
*Positive Force: *No Cause for Alarm?* (1989, Polygram)
*Positive Force: *M.Y.O.B* (1991, Kalakuta Records)
**Femi Kuti* (1995, Tabu/Motown)
**Shoki Shoki* (1998, Barclay/Polygram/Fontana MCA)
**Fight to Win* (2001, Barclay/Polygram/Fontana MCA/Wraase)
**Day by Day* (2008, Wrasse)
**Africa for Africa* (2010 /2011, Wrasse /Knitting Factory)
**No Place for My Dream* (2013, Knitting Factory)
**One People One World* (2018, Knitting Factory)
**Stop the Hate* (2021, Partisan)

## Referanser


## Eksterne lenker
* 
* 
*
Adolphe Georges Guéroult

**Adolphe Georges Guéroult** (født 29. januar 1810 i Radepont i departementet Eure i Normandie i Frankrike, død 21. juli 1872 i Vichy) var en fransk politiker og journalist.

Guéroult sluttet seg i 1830 til Henri de Saint-Simons lære. Han overtok i  1857 ledelsen av *La Presse*, grunnla i 1859 *L'Opinion nationale* og førte en moderat opposisjon mot regjeringen. Som deputert i 1863 støttet han i 1870 Émile Olliviers politikk, og sluttet seg senere til republikken.

## Verker
* *Lettres sur l'[[Espagne]]*, Bruxelles, Gregoir, Wouters et cie, Coll. « Trésor historique et littéraire », 1840
*  *Espagne. L'Univers. Histoire et description de tous les peuples. Europe*. (avec la coll. de Joseph Lavallée), Paris, Didot, 1844
* *Les Théories de l'Internationale*, Étude critique, Paris, Didier et Cie, 1872
## Referanser


## Kilder
* *[[Svensk uppslagsbok]]* Malmö, 1932

## Eksterne lenker
*
Halloween 5: The Revenge of Michael Myers

***Halloween 5: The Revenge of Michael Myers*** er en amerikansk slasher-film fra 1989. Regissør var Dominique Othenin-Girard, og hovedrollene spilles av Donald Pleasence og Danielle Harris. Dette var den femte filmen i *Halloween*-serien, og følger seriemorderen Michael Myers som igjen returnerer til hjem-byen Haddonfield. Dette var en oppfølger til filmen *[[Halloween 4: The Return of Michael Myers]]* (fra 1988) og hadde premiere i USA i oktober 1989. En oppfølger til denne filmen, **, kom ut i 1995. En ny film i serien, *[[Halloween H20: 20 Years Later]]*, ble publisert i 1998.

## Handling
Den 31. oktober 1988 blir Michael Myers skutt, og faller ned i en gruve. Sheriff Ben Meeker, sammen med blant andre Haddonfields lastebil-sjåfører, kaster dynamitt ned i gruven for å være helt sikker på at han faktisk er død. Men han klarer å komme seg unna før dynamitten eksploderer, og Michael møter tilfeldigvis en eldre eremitt som pleier skadene hans - før Michael havner i koma. Ett år senere, 30. oktober 1989, våkner Michael. Han dreper eremitten med kniv, og vender tilbake til Haddonfield for å finne sin niese Jamie Lloyd igjen - som så vidt unngikk å bli drept av ham året før. Jamie har i mellomtiden blitt innlagt ved en barneklinikk i Haddonfield, etter å ha angrepet fostermoren sin. 

Jamie har blitt stum på grunn av psykiske traumer, sliter med mareritt, og viser tegn på en telepatisk forbindelse med onkelen sin. Dr. Sam Loomis blir klar over Jamies psykiske forbindelse med Michael, og prøver å overbevise Sheriff Meeker om at Michael Myers fremdeles er i live. I mellomtiden knivstikker Michael niesens foster-søster Rachel, og begynner å følge etter venninnen deres Tina. Michael dreper Tinas kjæreste Mike, og poserer deretter som ham ved å ha på seg en maske som Tina hadde gitt til Mike tidligere. Med Jamies hjelp har Dr. Loomis og Meeker reist til det tidligere Myers-hjemmet, i håp om å lokke Myers tilbake til hans nå forlatte barndomshjem.

## Skuespillere
* Donald Pleasence som Dr. Sam Loomis
* Danielle Harris som Jamie Lloyd
* Ellie Cornell som Rachel Carruthers
* Beau Starr som Sheriff Ben Meeker
* Jeffrey Landman som Billy Hill
* Wendy Kaplan som Tina Williams
* Tamara Glynn som Samantha Thomas
* Don Shanks som Michael Myers
* Jonathan Chapin som Mike
* Matthew Walker som Spitz
* Max Robinson som Dr. Max Hart
* Betty Carvalho som Patsey, en sykepleier

## Eksterne lenker
*
Lotte Svendsen

**Lotte Svendsen** (født 1968) er en dansk filmregissør og manusforfatter. Hun har regissert og skrevet manus til spillefilmer som *[[Royal Blues]]* (1997), *[[Bornholms stemme]]* (1999), *[[Tid til forandring]]* (2004) og flere barnefilmer om *[[Max Pinlig]]*.

I 2000 fikk hun den danske filmprisen Carl Th. Dreyer Prisen sammen med Nicolas Winding Refn. Filmen *Bornholms stemme* ble nominert i klassen nordisk Amanda under Amandaprisen 2000. For filmen *Max Pinlig* fra 2008 fikk hun Krystallbjørnen under filmfestivalen i Berlin og Robertprisen for årets barne- og familiefilm i 2009.

## Referanser


## Eksterne lenker
*
Dunheia

**Dunheia** er et fjell i Gloppen kommune med en topphøyde på 1&nbsp;165 moh. Toppen er den høyeste i den nordlige fjellrekken mellom Breim og Sandane.

## Referanser
Jerry (tegnefilmfigur)

**Jerry** er en tegnefilmfigur fra *[[Tom og Jerry]]*-serien. Hans første opptreden var sammen med Tom i Puss Gets the Boot 10. Februar 1940.

Musen Jerry og katten Tom slåss eller krangler i de fleste historiene i serien.

## Jerrys stemmer
Mesteparten av stemmeskuespillerne Jerry har hatt har kun gitt han vokaleffekter (latter, snorking, skriking osv) på grunn av greia rundt at Tom og Jerry ikke snakker. Tilfeller der Jerry har snakket er: 

* Tom & Jerry kortfilmene "Puss Gets the Boot", "Puss n' Toots", "The Lonesome Mouse", "The Zoot Cat", "Saturday Evening Puss", "The Milky Waif", "His Mouse Friday" og "Mucho Mouse"

* Tom & Jerry setter byen på hodet 
* Tom & Jerry: Den magiske ringen
* Fortellinger om Tom og Jerry episoden "Kitty Hawked"
* Tom og Jerry i New York (i sesong 1 episode 6, drømmesang)

Utenom disse tilfellene er dialogen hans kun vokal effekter.

## Norske stemmer
* Erik Hivju i Tom & Jerry
* Christian Barmen i *[[Tom & Jerry setter byen på hodet]]*
* Erik Skøld i *[[Tom og Jerry i New York]]*
I alt annet av Tom og Jerry relaterte filmer og serier som er blitt dubbet på norsk snakker ikke Jerry, og dermed har han ingen norsk stemmeskuespiller.
Owenisme

**Owenisme** er en utopisk sosialistisk filosofi tuftet på Robert Owens ideer. 

Den mest notable realisering fant den i New Harmony i Indiana. Her gjorde Owen og hans medarbeidere i 1825 et praktisk forsøk på å skape et frihetlig sosialistiske idealsamfunn – de grunnla en mønsterkoloni, der menneskene frivillig skulle leve i harmoni og likhet. Forsøket mislyktes imidlertid.  

## Referanser
Vestsiden skole

**''Vestsiden skole** kan vise til:''
* Vestsiden ungdomsskole (Kongsberg)
* Vestsiden skole (Porsgrunn)

## Se også
*Vestsiden ungdomsskole
Tom (tegnefilmfigur)

**Tom** er en tegnefilmfigur fra *[[Tom og Jerry]]*-serien. Hans første opptreden var sammen med Jerry i Puss Gets the Boot 10. Februar 1940. 

Tom er en grå katt som har som hovedbeskjeftigelse å jage, slåss eller krangle med musen Jerry.

## Toms stemmer
Mesteparten av stemmeskuespillerne Tom har hatt har kun gitt han vokaleffekter (latter, snorking, skriking osv) på grunn av greia rundt at Tom og Jerry ikke snakker. Tilfeller der Tom snakker er:

* Tom & Jerry kortfilmene "The Zoot Cat", "The Million Dollar Cat", "The Bodyguard", "Mouse Trouble", "The Missing Mouse", "The Mouse Comes to Dinner", "Quiet Please!", "Trap Happy", "Solid Serengade", "Mouse Cleaning", "Texas Tom", "The Framed Cat", "Cruise Cat" og "Tom and Cherie"

* Tom & Jerry setter byen på hodet 
* Fortellinger om Tom og Jerry episodene "Kitty Hawked" og "Kitty Cat Blues"
* Tom & Jerry: Den mektige dragen
* Tom & Jerry (2021 film)
* *[[Tom og Jerry i New York]]* (i sesong 1 episode 6, drømmesang)

Utenom disse tilfellene er dialogen hans kun lokal effekter.

## Norske stemmer
* Erik Hivju, Trond Brænne og Helge Winther-Larsen i *Tom & Jerry*
* Morten Røhrt i *[[Tom & Jerry setter byen på hodet]]*
* Trond Teigen i *[[Tom og Jerry i New York]]*
I alt annet av Tom og Jerry relaterte filmer og serier som er blitt dubbet på norsk snakker ikke Tom (utenom i Tom & Jerry: Den mektige dragen og Tom & Jerry (2021), der begge tilfeller ikke er oversatt), og dermed har han ingen norsk stemmeskuespiller.

## Eksterne lenker
*
DagCoin

**DagCoin** var et pyramidespill etablert i 2017 av estiske Nils Grossberg og Kristjan Ress. Estisk politi har anslått at det totalt ble investert 8 millioner Euro i konseptet før det ble stanset.

Forretningsmodellen er i likhet med OneCoin basert på fiktiv kryptovaluta forkledd som kjøp av opplæringspakker. Nye deltakere ble bedt om å betale fra 250 til 1000 Euro med løfter om skyhøy avkastning. I 2019 rapporterte bransjenettstedet Business For Home at DagCoin hadde nådd en månedlig omsetning på 75 millioner dollar og mer enn  medlemmer globalt. Å få realisert gevinsten ved å ta den ut i gangbar valuta viste seg derimot å være svært vanskelig.

Grossberg var selv en profil i OneCoin-nettverket, og mange av dem som tidligere hadde tjent store penger på OneCoin ble med på å utbre DagCoin. Den mest profilerte av disse var nederlandske Igor Alberts. Nettverket han etablerte fikk betegnelsen *Success Factory*.

I oktober 2022 ble det kjent at Grossberg, Ress og to andre personer hadde blitt arrestert av estisk politi mistenkt for bedrageri. De to siste arresterte ble senere identifisert som Gustav Poola og Gilbert Pardla. I Amsterdam skal kontorene til Success Factory ha blitt raidet av den nederlandske politienheten for økonomisk kriminalitet (FIOD).

## Referanser
Ingilín Didriksen Strøm

**Ingilín Didriksen Strøm** (født 1991) er en færøysk politiker. Hun har vært innvalgt på Lagtinget siden 2019. Hun representerer Javnaðarflokkurin.

I 2022 ble hun Færøyenes miljøvernminister. I 2024 mente Lagtingets kontrollkomité at Strøm hadde gitt Lagtinget uriktige opplysninger om finansieringen av offentlig boligbygging, og hun måtte trekke seg for å unngå et mistillitsvotum.

Hun vokste opp i Vestmanna og bor i Tórshavn. Hun har også hatt opphold i Danmark og Kenya. Hun har en bachelorgrad i færøysk språk og litteratur fra Fróðskaparsetur Føroya i Tórshavn.

Hun er yngste datter av tidligere lagtingsmann og landsstyremann Hans Pauli Strøm og lærer Gyðja Hjalmarsdóttir Didriksen. Hun giftet seg i 2016 med musikeren Teitur Lassen. De har barn.

## Referanser
Mel Giedroyc

**Melanie Clare Sophie Giedroyc** (født 5. juni 1968) er en britisk skuespiller, komiker og programleder. Hun har, sammen med Sue Perkins, vært programleder for flere fjernsynsserier som ''Light Lunch'' (Channel 4), *[[The Great British Bake Off]]* (BBC) og ''Mel and Sue'' (ITV).

## Oppvekst og privatliv
Giedroyc ble født 5. juni 1968 i Epsom i Surrey, og vokste opp i Leatherhead. Hennes far, Michal, var en familiehistoriker, fly- og sivilingeniør med polsk og litauisk opphav fra den aristokratiske Giedroyć-familien. Han flyttet til Storbritannia i 1947, og døde i desember 2017. Hennes mor, Rosemary «Rosy» Cumpston (født 1937) er av engelsk opphav. Mel Giedroyc gikk på Oxford High School, og gikk senere på Trinity College i Cambridge for å oppnå en «lower second»-utdannelse innen fransk og italienske språkfag.

Mel Giedroyc er den yngste av fire barn. Hennes søster, Coky Giedroyc, er en film- og TV-regissør, og hennes andre søster, Kasia, er en barneboksforfatter som er gift med Philip Parham, en britisk diplomat.

Giedroyc er gift med Ben Morris, en TV-regissør og lærer ved LAMDA. Sammen har de to døtre.

## Filmografi

## Referanser


## Eksterne lenker
* 
*
Aurora Løvås

**Aurora Grinden Løvås** (født 2005) er en norsk skøyteløper som deltar i nasjonale og internasjonale konkurranser i hurtigløp på skøyter og representerer Norge og Nord-Odal IL.

I vintersesongen 2022/23 er hun en av flere deltagere i minidokumentarserien «Skøytejentene» på E-tv som er på 25 episoder om fem unge landslagsløpere i hurtigløp på skøyter og har mange følgere på sosiale medier.

Hennes mor; Tone Løvås (tidligere Grinden) og far; Tom Ole Løvås, er begge tidligere medaljevinnere i enkeltdistanse-NM på skøyter for juniorer. Mor med en sølv på 3000 meter og far med tre bronser fordelt på 500 meter,  meter og  meter.

Løvås er sammen med skøyteløperen Sander Eitrem.

## Meritter
### Internasjonale mesterskap
Enkeltdistanse-VM på skøyter deltatt i ett VM ved en konkurranse.
:* Heerenveen 2023 i lagtempo.
::* Beste resultat: 5.-plass på lagtempo i Heerenveen 2023.

EM på skøyter deltatt i ett EM ved en konkurranse. 
:* Hamar 2023 i sammenlagt allround.
::* Beste resultat: 11.-plass sammenlagt allround i Hamar 2023.

Junior-VM på skøyter deltatt i to VM ved 14 konkurranser.
:* Innsbruck 2022 i sammenlagt, 500 m,  m,  m,  m, lagsprint og lagtempo, og Inzell 2023 i sammenlagt, 500 m,  m,  m,  m, lagsprint og lagtempo.
::* Beste resultat: 6.-plass på  m, samt en 7.-plass sammenlagt (individuelt) og 5.-plass i lagtempo alle i Inzell 2023.

### Sammenlagt i [[Verdenscupen på skøyter|Verdenscupen]]
Oppdatert etter sesongen 2022/23.

## Referanser




## Eksterne lenker
* 
* 
*  Aurora Løvås på www.isu.html.infostradasports.com
*  Aurora Løvås på SpeedskatingResults.com
*  Aurora Løvås på Jakub Majerski's Speedskating database (Adelskalender distanser og sammenlagt)
;Bilder
*  Bilder av Aurora Løvås på SpeedSkatingPhotos.info/DesgPhoto.com
Rune Andersen (offiser)

**Rune Andersen** (født 1969) er en norsk marineoffiser (viseadmiral) som siden august 2023 er sjef for Forsvarets operative hovedkvarter.

Andersen tiltrådte Forsvaret i 1988 og fikk sin første kommando i 1995 som skipssjef på missiltorpedobåt av Hauk-klassen.

Den 27. oktober 2020 ble han utnevnt som sjef Sjøforsvaret.

## Utmerkelser
Andersen er tildelt følgende utmerkelser:
* Forsvarsmedaljen med laurbærgren
* Forsvarsmedaljen med to stjerner
* Forsvarets medalje for internasjonale operasjoner
* Sjøforsvarets vernedyktighetsmedalje med tre stjerner
* NATO-medaljen
* Ehrenzeichen der Bundeswehr i gull

## Referanser
Lars Bromstad

**Lars Bromstad** (1857–1935) var en gårdbruker i Husbysjøen i Stjørna i Trøndelag som i årene 1911–1916 var ordfører i Stjørna kommune.

Han giftet seg i 1901 med meierske Kristiane Sikveland (1976-1967) fra Gjesdal som hadde kommet til bygda for å arbeide på meieriet der. Sønnen Hans Bromstad (1903–1971) overtok gården etter faren i 1934, og ble senere ordfører som faren. Gården Stranden er en av de største i Stjørna. 

Bromstad hadde vært aktiv i kommunepolitikken allerede før Stjørna kommune i 1899 ble utskilt fra Bjugn kommune, og han ble i 1899 den første varaordføreren i Stjørna.
Han var ordfører i årene før det ble partilister ved kommunevalgene, men var kjent som Venstremann.

Bromstad hadde verv i Stjørna Sparebank, Sørfjordens meieri og *Ørlandets & Bjugns Telefonactiesamlag*. Han var også aktivt engasjert i kristelig arbeid, og ledet arbeidet med å bygge Ramsvik kirke.

## Referanser
John og Irene

***John og Irene*** er en dansk kriminalfilm fra 1949 regissert av Asbjørn Andersen. Manuset ble skrevet av Christen Jul og var basert på Johannes Allens roman *Det bor i oss alle* fra 1941. Tittelrollene ble spilt av Ebbe Rode og Bodil Kjer. Handlingen utspilte seg i Sverige, Norge (Oslo) og Danmark.

## Handling
Filmen begynner med at Johannes Eriksen – som kaller seg John – melder seg for kriminalpolitiet i Stockholm. Han forteller at han og venninnen Irene utgjorde et dansepar. De kjørte fra by til by i sin vesle bil og opptrådte på restauranter og hvor man ellers ville ha dem. Tre uker tidligere hadde paret ankommet Oslo etter tre ukers engasjement i Fredrikstad.

John oppsøkte Magnussen, direktør for Norges største dansesalong, *Trocadero*. Han benektet å ha engasjert dem. Da John sa at han for to dager siden hadde ringt til *Trocadero* og snakket med direktøren, som hadde engasjert dem, bøyde Magnussen seg og engasjerte paret for fem minutter to kvelder.

I Göteborg ville man bare engasjere John alene. Han avviste dette, fordi han ikke ville danse uten Irene.

Paret tok inn på et pensjonat i København. John ringte flere utesteder, men ingen var interessert i å gi dem engasjementer. Irene ble sint, kalte John for dum og sa at han var ingen selger, men ba ham senere om unnskyldning.

Benny Cunning i engasjement-byrået *Florida* ringte pensjonatet og fortalte John at paret fikk et engasjement på *Honolulu*-varietéen. Cunning inviterte John og Irene – tre dager etter deres første opptreden – til en fest hos underholdningsmagnaten Carlsen, som eide *Honolulu*. John dro dit, men Irene følte seg trett og meldte avbud. John så at Carlsen oppbevarte mange sedler i en skuff.

Da John kom tilbake til pensjonatet, fortalte Irene at hun var gravid, og at hun på grunn av den elendige økonomiske situasjonen ville ta abort. John var imot dette. Han spurte Carlsen om å få låne 4.000 kroner, men han avslo det bryskt. John bestemte seg for å ta pengene i skuffen, men det fikk skjebnesvangre konsekvenser.

## Medvirkende
*Ebbe Rode – John
*Bodil Kjer – Irene
*Ib Schønberg – direktør Carlsen	
*Bjarne Forchhammer – artistagent Cunning	
*Torsten Winge – svensk vagabond
*Jon Lennart Mjøen - direktør Magnussen i Oslo	
*Inge-Lise Grue – direktør Carlsens venninne	
*Anton de Verdier – hotellportier i Stockholm
*Thecla Boesen – stuepike på pensjonat
*Henning Moritzen

## Referanser


## Eksterne lenker
*